ບໍລິສັດ Apple ຊະນະ ການຟ້ອງ ບໍລິສັດ Samsung
ຄະນະ​ກໍາມະ​ການ​ດ້ານການ​ຄ້າ ​ສຫລ ຕັດສິນ​ໃນ​ວັນ​ສຸກ​ວານ​ນີ້​ວ່າ ບໍລິສັດ Samsung ​ລະ​ເມີດ​ບາງສ່ວນ ​ໃນ​ການ​ອອກ​​ແບບ​ສອງ​ຢ່າງ ຂອງ ບໍລິສັດ Apple. ​
ບໍລິສັດ Apple ໄດ້ຮັບໄຊຊະນະສ່ວນນຶ່ງທາງດ້ານກົດໝາຍ ຕໍ່ ບໍລິສັດ Samsung ທີ່ເປັນຄູ່ແຂ່ງ ໃນການຕໍ່ສູ້ທາງກົດໝາຍ ລະດັບໂລກ ກ່ຽວກັບໂທລະສັບ Smartphone ແລະ tablets ຄະນະກໍາມະການດ້ານການຄ້າ ຂອງສະຫະລັດ ໄດ້ຕັດສິນໃນ ວັນສຸກວານນີ້ວ່າ ບໍລິສັດ Samsung ໄດ້ລະເມີດບາງສ່ວນ ໃນ ການອອກແບບສອງຢ່າງ ຂອງບໍລິສັດ Apple ເຖິງຢ່າງໃດກໍດີ ຄະນະກຳມະການດັ່ງກ່າວໄດ້ຕັດວ່າ ບໍລິສັດ  Samsung ຂອງ ເກົາຫລີໃຕ້ ບໍ່ມີຄວາມຜິດ ໃນຂໍ້ຫາທີ່ວ່າ ທາງບໍລິສັດໄດ້ລະ ເມີດ ຕື່ມອີກ 4 ຢ່າງນັ້ນ ກ່ອນທີ່ການຕັດສິນ ຂອງຄະນະກໍາມະການ ການຄ້ານາໆຊາດ ຂອງສະຫະລັດ ຫຼື ITC ຈະມີຜົນບັງຄັບໃຊ້ນັ້ນ ລັດຖະບານປະ ທານາທິບໍດີ Barack Obama ມີເວລາ 60 ມື້ ທີ່ຈະຕັດສິນໃຈ ວ່າ ຈະໃຊ້ສິດຢັບຢັ້ງຫລືບໍ່ ອາທິດແລ້ວນີ້ ລັດຖະບານທ່ານ Obama ໄດ້ຕ່າວປີ້ນການຕັດ ສິນຂອງຄະນະ ກຳມະການ ITC ທີ່ຈະຫ້າມຜະລິດຕະພັນບາງຢ່າງຂອງບໍລິສັດ Apple ຢູ່ໃນ ສະຫະລັດ ທີ່ລະເມີດສິດທິບັດຂອງບໍລິສັດ Samsung ນີ້ແມ່ນການໃຊ້ສິດຢັບ ຢັ້ງເທື່ອທຳອິດ ຕໍ່ການຕັດສິນຂອງຄະນະກຳມະການ ITC ນັບແຕ່ປີ 1987 ເປັນຕົ້ນມາແລະເກົາຫລີໃຕ້ໄດ້ສະແດງຄວາມເປັນຫ່ວງກ່ຽວກັບການເຄື່ອນໄຫວ ດັ່ງກ່າວ ໃນການຕໍ່ສູ້ກັນອີກອັນນຶ່ງ ຢູ່ໃນສານຂອງລັດຖະບານກາງສະຫະລັດນັ້ນ  ບໍລິສັດ Sumsung ໄດ້ຖືກສັ່ງໃນປີກາຍນີ້ໃຫ້ຈ່າຍເງິນແກ່ບໍລິສັດ Apple ນຶ່ງພັນລ້ານໂດລາ ໃນຄວາມເສຍຫາຍຂອງການລະເມີດສິດທິບັດ ຕໍ່ມາສານໄດ້ຫລຸດຄ່າເສຍຫາຍນັ້ນລົງ